[{"text_idx": "#000001", "text": "Kafo estas hodiau\u0306 vera socia fenomeno. De trinkaj\u0302-au\u0306tomato al stratangula drinkejo, g\u0302i kunigas c\u0302iutage plurajn milionojn da fideluloj. Pro g\u0302iaj ankorau\u0306 enigmaj devenoj, ne mankas kialoj por nervozig\u0302i. Historio de eta nigrolikvaj\u0302o, kiu ekkonkeras la mondon."}, {"text_idx": "#000002", "text": "De la matenmang\u0302o g\u0302is la pau\u0306zo de la deka horo, la kafo estas neevitebla etapo de la c\u0302iutaga vivo kaj vera socia fenomeno. Ja neeblas ne trovi funde de oficejo au\u0306 en la koridoroj de fakultato kafmas\u0302inon. Tiu eta nigra metronomo estas tiom mistera, kiom enigma. Kvankam oni scias, ke Venecianoj estas la unuaj importintoj de kaf-rikoltaj\u0302oj, oni plu ne scias, kie g\u0302i estis malkovrita. C\u0302u g\u0302i devenas de Persio, de Afriko au\u0306 de alia loko? Oni pri tio ja havas pli-malpli precizan ideon, sed inter Etiopio kaj Jemeno, oni plu hezitas. Tamen certe el tiuj sunplenaj regionoj al ni venis g\u0302iaj plej belaj legendoj."}, {"text_idx": "#000003", "text": "La plej fama temas pri la araba s\u0302afisto Kaldi. C\u0302ar li momente endormig\u0302is kaj ne plu atentis pri siaj kaprinoj, tiuj c\u0302i tion profitis por mang\u0302i rug\u0302ajn kaj nekonatajn fruktojn. Vekig\u0302ante, la juna pas\u0302tisto trovis ilin ekstreme viglaj kaj ekscitataj. Scivolema, li portis la kulp-fruktojn al la najbara monah\u0302ejo. La religiuloj, post ekzameno, konkludis, ke la fruktaj\u0302o havas certan efikon sur la dormon. Tial ili g\u0302in uzis dekokte por plilongigi siajn preg\u0302ojn."}, {"text_idx": "#000005", "text": "Pli proksime al ni, tempe kaj loke, en la kortegon de Ludoviko eniras la kafo. Soliman Aga, ambasadoro de la sultano de Konstantinopolo, alvenas al la reg\u0302a kortego kun tre mistera trinkaj\u0302o. La \"qawah\" de la ambasadoro ekricevis sukceson, nur kiam s\u0302ajnas, ke korteganino frandas g\u0302in kun iom da mielo."}, {"text_idx": "#000006", "text": "Pli ol kvindek specoj nuntempe ekzistas. El la plej konataj, la Arabica kaj la Robusta, 90% el la monda produktado. Tropika produkto, la kafo bezonas du aferojn: varmecon kaj malsekecon, kaj altitudo aldonas ion plian al la aromo. \"Simplas, la kafo kultivig\u0302as inter la tropiko de Kankro kaj tiu de Kaprikorno\", konfidas Jean-Paul Logereau, kafrostisto c\u0302e placo de la Gobelins, en Parizo."}, {"text_idx": "#000007", "text": "Ne funde de c\u0302iovendeja fako frandemulo kontentigos siajn papilojn kaj sian serc\u0302on de bona grajno. La kafrostejoj estas la reg\u0302olandoj de la kafo. Apenaux enirinte, oni tie spiras la odoron de kafo fres\u0302e rostita. La sakoj j\u0302us alvenintaj plejparte de la Havre-haveno, elmontrig\u0302as en la tuta loko en sia intima tolvestaj\u0302o. Oni preskau\u0306 kredus sin sur afrika foirejo aux en sud-amerika vendejeto. Tial oni rapide emas plong\u0302igi sian manon en la fab-banon. Tie, oni flegas, oni dorlotas la kafon."}, {"text_idx": "#000008", "text": "Jean-Paul Logereau estas senindulga defendanto de la kaf-filtrilo kaj rapide forsendus diablen c\u0302iujn \"Moka\" - la metal-kafmas\u0302inojn kun du kun-s\u0302rau\u0306beblaj elementoj - . \"Bonan kafon oni faras per tre varma akvo, sed ne bolanta, substrekas la kafrostisto. Super 100\u00b0, la internaj aromoj de la grajnoj, kiuj faras ties apartan guston estas bruligataj. La gusto tiel perdig\u0302as kaj la kafo perdas c\u0302iujn siajn kvalitojn\". Alidirite \"kafo boligita, kafo fus\u0302ita!\" se oni kredas la popolan diraj\u0302on. \"La tutan kafo-guston konservas la filtrilo, aldonas la dommastro. La or-filtrilo nekontesteble estas la plej bona por ricevi kvalitan kafon. G\u0302i eble kostas dek kvin eu\u0306rojn, sed dau\u0306ras tutan vivon!\""}, {"text_idx": "#000010", "text": "Kvankam la tradiciaj kaf-produktantoj estas c\u0302efe sud-amerikaj kaj afrikaj, la konkurenco estas forta komence de c\u0302i tria jarmilo c\u0302ar Vjetnamio kaj C\u0302;inio nun inter si disputas la unuajn lokojn pri produktado de Robusta."}, {"text_idx": "#000011", "text": "Sed la kafo varmigas c\u0302efe la Nordon. Malproksime de la Kankro- au\u0306 Kaprikorno-tropikoj, la plej grandaj konsumantoj estas nekontesteble la Skandinavoj. La Finlandanoj lokig\u0302as supre de la tabelo kun 12,4 kilogramoj jare kaj por log\u0302anto, malproksime antau\u0306 la Svedoj, tamen bone due lokitaj kun 10,1 kilogramoj. La Francoj trinkas nur 5,9 kilogramojn kaj Italio, patrolando de la Cappuccino, estas en la vostogrupo kun nur 4,8 kilogramoj."}, {"text_idx": "#000012", "text": "Tamen el c\u0302io tio ne eblas nei, ke kafo restas mistera tiom pro sia historio, kiom pro sia uzado kaj nin nur nervozigas!"}, {"text_idx": "#000014", "text": "\u2192 La ribelo de la libroj"}, {"text_idx": "#000016", "text": "\"Amikeco liberigas el timo kaj servuteco, g\u0302i estas sag\u0302eco mem.\""}]